Diokobatsi le tumelelo ya thobalano

Diokobatsi le tumelelo ya thobalano ke setlhogo se se tlotlang ka ditlamorago tsa diritibatsi mo tirong ya thobalano e e lebisang kwa di phetogong tsa tumelelo ya thobalano. Tumelelo ya thobalano ke tumalano ya boithaopo ya go nna le seabe mo tirong ya thobalano, e e leng botlhokwa mo go thibeleng tirisodikgoka ya thobalano. Tumelelo e ka tlhaeletsanwa ka molomo kgotsa e seng ka molomo mme e tshwanetse go neelwa ka kgololesego. Le fa go ntse jalo, tiriso ya diritibatsi, bogolosegolo diritibatsi tse di amang tlhaloganyo (ke gore bojalwa le diritibatsi dingwe tse di seng kafa molaong) tse di fetolang dithulaganyo tsa tlhaloganyo, di ka ama bokgoni jwa batho jwa go tsaya ditshwetso le go buisana ka tumelelo, mme seno se ka a ma karolo e e ikemetseng ya tumelelo ya thobalano.

Tlhaloso ya tumelelo ya thobalano, "tumelano ya go tsenela tiro ya thobalano ", e tlhagisa gore go iketleeletsa go lekana le tumelelo mme keletso e lekana le "go batliwa", le fa di sa amane ka metlha. Ka jalo, batho ba ka neela tumelelo ya thobalano le fa ba sa e eletse, mme seno se dira gore molelwane wa "tumelelo ya thobalano" o se ka wa tlhaloganyesega. Seemo se raraanya katlholo e e kafa molaong ya tirisodikgoka ya thobalano, se dira gore go se bonale sentle pharologanyo fa gare ga thobalano e e dumalanweng le petelelo fa molatofatsi a nole ka mpa tsoo pedi mme a sa kgone go tlhalosa ka tlhamalalo gore ga a dumalane.

Bontsi jwa dithutopatlisiso ka ga tumelelo ya diokobatsi le thobalano di theilwe mo dipegelong tsa motho ka boene tse di gatelelang dintlha tsa tlhaloganyo le tsa loago, fa mekgwa e e tlhamaletseng ya thutatshelo e sa ntse e sa sekasekwe thata. Le fa go le jalo, ditlamorago tse di sa tlhamalalang tsa mmele tsa diokobatsi mo tumelelong ya tlhakanelodikobo, tse di jaaka go sa kgone go tlhaloganya le go atlhola sentle, di ka dira di phetogo mo thobalanong mme tsa ama tumelelo ya tlhakanelo dikobo.

 Ditshupetso